Quines entitats apareixen en el text següent?
Antonieta Feliu i Miró, coneguda també com Antonieta Feliu de Forn (Berga, Juliol 1896 - Barcelona, Abril 1968  va ser una activista política catalana que va crear a Manresa el Grup Femení d'Esquerra Republicana de Catalunya, juntament amb Maria Casajuana, Anna Espelt i Isabel Arde. Nascuda a Berga el 1896, va ser la segona dels cinc fills de Pere Feliu Masanés i Àngela Miró Ballarà. Entre els anys 1917 i 1919, durant les temporades que va passar a Barcelona a casa del seu germà Ramon, va entrar en contacte amb el moviment catalanista de l'època. Feia poc que s'havia creat el Partit Republicà Català i s'albiraven grans canvis. Amb el seu germà, assistia a tertúlies sobre els drets i llibertats de Catalunya i altres temes socials i molt sovint, quan cantaven els Segadors, apareixia la policia i es produïen corredisses per la Rambla. Quan els pares ho van saber, la van fer tornar a Berga. Aviat es va casar amb l'empresari manresà Miquel Forn Prat, propietari de les Cristalleries Forn, onze anys més gran que ella. Després del casament, es van instal·lar al número 46 del carrer Urgell de Manresa i van compartir veïnatge amb coneguts líders republicans com Joan Selves Carner i el metge Tomàs Ramon Amat. La seva salut fràgil no va privar Antonieta Feliu de ser una destacada activista política, moguda per les seves conviccions feministes, catalanistes i republicanes. Va ser la primera dona militant de l'Esquerra Republicana de Catalunya a Manresa i una de les primeres que va participar en tasques polítiques en aquella població. L'any 1933 va impulsar i liderar el Grup Femení d'ERC a Manresa, que va arribar a tenir gairebé un miler d'afiliades a la comarca del Bages. El 1934 va ser vocal de l'Assistència Pública. El 1935 va presidir el Comitè Femení Pro-presos catalanistes i el 1936 era l'única dona que formava part de la junta directiva d'Esquerra. Amb una oratòria brillant, va participar en mítings a Manresa i comarca, defensant aferrissadament els drets de les dones i la necessitat de llur l'accés a la cultura, com a únic mitjà per no ser manipulades pels homes i per l'Església, fet que repudiava, malgrat que ella fos catòlica practicant.
Antonieta Feliu i Miró : polític, Antonieta Feliu de Forn : polític, Berga : Entitat_Geopolítica, Barcelona : Entitat_Geopolítica, Manresa : Entitat_Geopolítica, Esquerra Republicana de Catalunya : partit_polític, Maria Casajuana : persona, Anna Espelt : persona, Isabel Arde : persona, Pere Feliu Masanés : persona, Àngela Miró Ballarà : persona, Ramon : persona, Partit Republicà Català : partit_polític, Catalunya : Entitat_Geopolítica, Miquel Forn Prat : persona, Cristalleries Forn : empresa_privada, Joan Selves Carner : polític, Tomàs Ramon Amat : polític, Antonieta Feliu : polític, ERC : partit_polític, Bages : Entitat_Geopolítica, Esquerra : partit_polític, Església : religiosa, els Segadors : música, la Rambla : ubicació, carrer Urgell : ubicació